# data[].attributes.attachment_link.title
Χρυσή ή Γαϊδουρονήσι Λασιθίου: Ο απόλυτος εξωτικός παράδεισος στην άκρη της Ελλάδας Drone

# data[].attributes.headline
Πώς θα πάτε;;;

# data[].attributes.subject
Πώς θα πάτε;;;

# data[].attributes.body
Εδώ θα βρείτε πώς μπορείτε να πάτε...

# data[].attributes.attachment_link.readable_text
Η Ιεράπετρα, η νοτιότερη πόλη της Ευρώπης, είναι ένας από τους πιο δημοφιλείς τουριστικούς προορισμούς της Κρήτης και η τέταρτη σε πληθυσμό πόλη της. Ενημερωθείτε για τον πολιτισμό, την ιστορία και την φύση της ειδυλλιακής πόλης της Ιεράπετρας και της πανέμορφης ευρύτερης περιοχής, από την ιστοσελίδα: https://www.ierapetra.gr/index.php/el/
Για τη Χρυσή, τα πλοία μας αναχωρούν από το λιμάνι της Ιεράπετρας. Η νήσος (Γαιδουρονήσι) βρίσκεται 9 ναυτικά μίλια περίπου νότια της Ιεράπετρας και είναι Χρυσή Καταφύγιο Αγριας Ζωής (ΚΑΖ). Επίσης, εξαιτίας του απείρου φυσικού κάλλους και του διατηρουμένου οικοσυστήματος, έχει ενταχθεί στο Ευρωπαϊκό πρόγραμμα προστασίας τοπίων φυσικού κάλλους NATURA 2000.

Οι κρουαζιέρες μας γίνονται καθημερινά από Μάιο έως και Οκτώβριο με τα ακόλουθα Τουριστικά-Επιβατηγά πλοία μας: "ARISTOVOULOS", " CHRYSI EXPRESS ", " BALOS EXPRESS ", " PORTO GRAMVOUSA".

Οι αναχωρήσεις από το λιμάνι της Ιεράπετρας γίνονται καθημερινά από τις 11.00 το πρωί (διάφορα δρομολόγια).Τα δρομολόγια αλλάζουν ανάλογα με την χρονική περίοδο. Παρακαλούμε ενημερωθείτε από τα εκδοτήριά μας για τις ακριβείς ώρες αναχώρησης και επιστροφής στο λιμάνι (πληροφορίες τηλ. 28420 20008 & 89988, Ε-mail: info@chrisycruises.com)
ΤΙΜΕΣ ΕΙΣΙΤΗΡΙΩΝ (χωρίς γεύμα)
* Επιβάτες ηλικίας μέχρι και 2 ετών, ταξιδεύουν δωρεάν.
* Επιβάτες ηλικίας από 3 έως και 12 ετών, καταβάλλουν 12€
* Επιβάτες ηλικίας από 13 ετών και άνω, καταβάλλουν 25€
Ειδικά για τους Έλληνες πελάτες οι τιμές διαμορφώνονται ως εξής:
* Επιβάτες ηλικίας μέχρι και 2 ετών, ταξιδεύουν δωρεάν.
* Επιβάτες ηλικίας από 3 έως 12 ετών, καταβάλλουν 11€
* Επιβάτες ηλικίας από 13 ετών και άνω, καταβάλλουν 22€

Οι παραπάνω τιμές ( χωρίς γεύμα), συμπεριλαμβάνουν ΦΠΑ (24%), λοιπές επιβαρύνσεις, γραπτή ξενάγηση στη γλώσσα μας και δεν επιδέχονται άλλη κατηγορία έκπτωσης..
Ο Δήμος Ιεράπετρας, κατά την έκδοση του εισιτηρίου, εισπράττει 1€ (σε μετρητά) επιπλέον της τιμής του εισιτηρίου, ως ανταποδοτικό τέλος για επιβάτες άνω των 4 ετών, που θα επισκεφθούν την Χρυσή. ΕΚΔΟΣΗ - ΚΡΑΤΗΣΗ EΙΣΙΤΗΡΙΩΝ Τα εκδοτήρια εισιτηρίων μας στην Ιεράπετρα βρίσκονται: Εξασφαλίστε θέση εγκαίρως σε οποιοδήποτε δρομολόγιο έχει διαθεσιμότητα κάνοντας κράτηση της κρουαζιέρας ως εξής :

Από την ιστοσελίδα μας www.cretandailycruises.com και θα παραλάβετε τα εισιτήριά σας από τα εκδοτήριά μας, την ημέρα του ταξιδιού σας.

Από όλα τα συνεργαζόμενα με την Κοινοπραξία μας τουριστικά γραφεία. Την ημέρα του ταξιδιού σας, δίνετε στα εκδοτήριά μας την κράτησή σας από το τουριστικό γραφείο και εμείς σας δίνουμε τα εισιτήριά σας..

Τα Self Service - Bar των πλοίων μας, λειτουργούν σε όλη την διάρκεια της κρουαζιέρας και προσφέρουν, σε πολύ καλές τιμές, νόστιμα φαγητά και άλλες επιλογές (σουβλάκι καλαμάκι, χωριάτικη σαλάτα, πίτσα, σάντουιτς, αναψυκτικά, γλυκά, φρούτα, μπύρες, κρασιά, παγωτά, καφέδες, κλπ.).

Πριν αποβιβαστείτε στη Χρυσή, εφοδιαστείτε από τα μπαρ των πλοίων μας, φαγητό σε πακέτο, εμφιαλωμένο νερό, αναψυκτικά, σνακ, καφέ, σάντουιτς, είδη θαλάσσης, κλπ.

Έχετε την δυνατότητα να χρησιμοποιήσετε πιστωτική κάρτα στα πλοία και στα εκδοτήριά μας.

Καπέλο, αντηλιακό και άνετα παπούτσια είναι απαραίτητα για τις υψηλές θερμοκρασίες, ιδιαίτερα στους καλοκαιρινούς μήνες.

Στο λιμάνι της Ιεράπετρας υπάρχει δωρεάν πάρκινγκ για το αυτοκίνητό σας.

Για εσάς, που θέλετε να πρωτοτυπήσετε στις ευτυχισμένες στιγμές της ζωής σας, διοργανώνουμε στα πλοία μας στην Χρυσή και στο Κουφονήσι, πρωτότυπους και παραμυθένιους γάμους, βαπτίσεις και κάθε άλλη κοινωνική εκδήλωση (Πληροφορίες τηλ. 28420 20008 & 28420 89988)

ΑΝΑΛΥΤΙΚΗ ΠΕΡΙΓΡΑΦΗ ΚΡΟΥΑΖΙΕΡΑΣ
Δείτε το νησί στον χάρτη.
Η νήσος Χρυσή (Γαιδουρονήσι) βρίσκεται 9 ναυτικά μίλια περίπου νότια της Ιεράπετρας. Εξαιτίας του απείρου φυσικού κάλλους και του διατηρουμένου οικοσυστήματος, έχει ενταχθεί στο Ευρωπαϊκό πρόγραμμα προστασίας τοπίων φυσικού κάλλους NATURA 2000.
Έχει έκταση 4,743 τ.χ. και ανώτερο υψόμετρο 27μ. Είναι μια νησίδα πασίγνωστη για τα τροπικά νερά της, που εξαντλούν όλη τη χρωματική παλέτα του γαλάζιου και του πράσινου. Πασίγνωστη και για τις χρυσαφένιες παραλίες, που εξαιτίας τους πήρε το όνομα Χρυσή, αλλά και από το προστατευμένο δάσος, με τους μεγάλους κέδρους ηλικίας πάνω από 200 έτη. Είναι ένας επίγειος τροπικός παράδεισος, που αποτελεί το νοτιότερο φυσικό πάρκο της Eυρώπης και γι αυτό δίκαια, ονομάζεται "η διαμαντόπετρα της Μεσογείου".

Aκούγοντας ευχάριστη μουσική, ταξιδεύουμε στα γαλαζοπράσινα νερά του Λιβυκού Πελάγους, με συνοδεία ασημόγλαρους και κάποιες φορές δελφίνια. Το ταξίδι από το λιμάνι Ιεράπετρας προς την εξωτική Χρυσή διαρκεί περίπου μία ώρα. Το Σελφ σέρβις-Μπαρ είναι ανοικτό σε όλη τη διάρκεια της κρουαζιέρας, για να μπορείτε να απολαύσετε ένα ευχάριστο γεύμα με δροσερή σαλάτα, συνοδευόμενο από κρασί, αναψυκτικά, καφέ, παγωτά, κλπ.

Η αποβίβαση γίνεται στη νότια πλευρά του νησιού, όπου υπάρχει και το μοναδικό λιμάνι, στη θέση "Bουγιού Μάτι". Δίπλα υπάρχει η νότια παραλία, όπου μπορείτε να κάνετε το μπάνιο σας και να χαλαρώσετε κάτω από τις ομπρέλες.

Στο σημείο αποβίβασης υπάρχει μονοπάτι, που μετά από ολιγόλεπτη πορεία μέσα από το κεδρόδασος, θα σας οδηγήσει σε μια εξωτική παραλία με μυριάδες κογχύλια την Μπελεγρίνα ή αλλιώς Χρυσή Άμμος

Το κεδρόδασος, που εκτείνεται στο κέντρο του νησιού, έχει έκταση 350 στρέμματα, με μέσο όρο 14 δένδρα ανά στρέμμα και μέση ηλικία δένδρων 200-300 χρόνια, καλύπτει περίπου το ¼ του νησιού. Τα δένδρα αυτά, είναι μια σπάνια ποικιλία από κέδρους του Λίβανου, φθάνουν στο ύψος μέχρι και 10μ., ενώ ο κορμός τους έχει διάμετρο μέχρι 1 μέτρο. Οι κέδροι, έχουν ριζικό σύστημα, που αναπτύσσεται σε ακτίνα τουλάχιστον διπλάσια από το ύψος τους. Εκτός από τις μεγάλες ρίζες τους, μια πολύ μεγάλη ποσότητα λεπτότατων ριζών διαμορφώνουν ένα πυκνό πλέγμα, που συγκρατεί την άμμο. Η διαδρομή μέσα από το κεδρόδασος και τους αμμόλοφους είναι μαγική.

Περπατώντας στο νησί, θα εντυπωσιασθείτε από τα χρώματα των πετρωμάτων, που είναι κυρίως γκριζοπράσινα, καστανοκόκκινα, μαύρα κ.λ.π., ενώ το μεγαλύτερο μέρος του νησιού, καλύπτεται από ψιλή χρυσή άμμο. Τα βασικά πετρώματα της Χρυσής δημιουργήθηκαν με τη στερεοποίηση της λάβας, που εκχύθηκε από υποθαλάσσιο ηφαίστειο, εκατομμύρια χρόνια πριν. Τα 49 είδη απολιθωμάτων (κοράλλια, κογχύλια, πεταλίδες, αχινοί) που έχουν βρεθεί στο νησί, είναι θαλάσσιας προέλευσης. Αποτυπώθηκαν πάνω στα ηφαιστειακά πετρώματα πριν από 350.000-70.000 χρόνια, όταν η Χρυσή ήταν ακόμη βυθισμένη στο νερό. Οι βόρειες ακτές είναι γεμάτες κογχύλια (Μπελεγρίνα, Χατζηβόλακας, Καταπρόσωπο) και κυρίως στην ανατολική πλευρά της βόρειας παραλίας, το πλήθος είναι τόσο μεγάλο, που αποτελεί ένα από τα χαρακτηριστικά του νησιού.

Αν περπατήσετε δυτικά από τη Μπελεγρίνα, η επόμενη παραλία που θα συναντήσετε είναι ο Χατζηβόλακας. Εδώ τα πράγματα γίνονται πιο ήρεμα, ενώ η παραλία γίνεται περισσότερο βραχώδης. Η φύση σε όλο της το μεγαλείο, με μεγάλους κέδρους 200 και πλέον ετών να σας περιτριγυρίζουν.

Δυτικά του Χατζηβόλακα, έχει εντοπισθεί Mινωϊκός οικισμός, που ήκμασε από το εμπόριο της πορφύρας, δηλαδή της πολύτιμης κόκκινης χρωστικής, που προερχόταν από κογχύλια και χρησιμοποιούνταν για τη βαφή των βασιλικών ρούχων. Πρόσφατα, ανακαλύφθηκε εκεί το μεγαλύτερο εργαστήριο παραγωγής πορφύρας της Μεσογείου. Εκεί δίπλα, υπάρχει και το μικρό εκκλησάκι του Αγίου Νικολάου και ο φάρος του νησιού. Βορειοανατολικά της εκκλησίας, υπάρχει μια παλιά αλυκή και το μοναδικό σπίτι του νησιού που είναι κτισμένο πάνω σε αρχαίες εγκαταστάσεις. Νότια και νοτιοδυτικά του Αγ. Νικολάου, υπάρχουν πηγάδια και λαξευτοί τάφοι. Ο μεγαλύτερος από αυτούς είναι Ρωμαϊκής εποχής.

Μια ακόμα υπέροχη και απόμερη παραλία του νησιού είναι η παραλία Καταπρόσωπο, η οποία κοιτάζει "κατά πρόσωπο" το νησάκι Μικρονήσι, που βρίσκεται ανατολικά της Χρυσής και αποτελεί καταφύγιο χιλιάδων πουλιών.

Η διατήρηση του φυσικού περιβάλλοντος της Χρυσής, πέρα από τις ηθικές διαστάσεις που έχει, επιβάλλεται και από ένα αυστηρό εθνικό και ευρωπαϊκό θεσμικό καθεστώς προστασίας.

Η οποιαδήποτε μορφή ρύπανσης

Η μετακίνηση των επισκεπτών, εκτός των οροθετημένων μονοπατιών και του αιγιαλού

Η συλλογή πετρωμάτων, απολιθωμάτων, κογχυλιών και αρχαίων ευρημάτων

Το κάπνισμα σε θαμνώδεις και δασώδεις περιοχές

Η βόλτα στο δάσος, το κολύμπι στην κρυστάλλινη καθαρή θάλασσα σε συνδυασμό με τη απαλή μυρωδιά του κέδρου και το καθαρό οξυγόνο θα συμπληρώσουν την εμπειρία της επίσκεψής σας στη Χρυσή.

Χαλάρωση, ηρεμία, αίσθηση τροπικής περιπέτειας!
Αγαπημένος προορισμός...

Σας παρακαλούμε να είστε στο πλοίο το αργότερο δέκα λεπτά (10') πριν από την αναχώρησή του
Καλό ταξίδι και καλή σας διασκέδαση!

# data[].attributes.attachment_link.keywords[]
ημερήσια κρουαζιέρα

# data[].attributes.attachment_link.keywords[]
ημερήσιες κρουαζιέρες κρήτη

# data[].attributes.attachment_link.keywords[]
σούδα χανίων

# data[].attributes.attachment_link.keywords[]
λιμνοθάλασσα του μπάλου

# data[].attributes.attachment_link.keywords[]
ήμερη γραμβούσα

# data[].attributes.attachment_link.keywords[]
ημερησία κρουαζιέρα στο κουφονήσι

# data[].attributes.attachment_link.title
Cretan Daily Cruises - ΗΜΕΡΗΣΙΑ ΚΡΟΥΑΖΙΕΡΑ ΣΤΟ ΝΗΣΙ ΧΡΥΣΗ - Cretan Daily Cruises

# data[].attributes.attachment_link.description
Η Ιεράπετρα, η νοτιότερη πόλη της Ευρώπης, είναι ένας από τους πιο δημοφιλείς τουριστικούς προορισμούς της Κρήτης και η τέταρτη σε πληθυσμό πόλη της. Ενημερωθείτε για τον πολιτισμό, την ιστορία και την φύση της ειδυλλιακής πόλης της Ιεράπετρας και της πανέμορφης ευρύτερης περιοχής, από την ιστοσελίδα: https://www.ierapetra.gr/index.php/el/ Για τη Χρυσή, τα πλοία μας αναχωρούν από το λιμάνι της Ιεράπετρας.

# data[].attributes.headline
Γαϊδουρονήσι

# data[].attributes.subject
Γαϊδουρονήσι

# data[].attributes.body
Χρυσή ή Γαϊδουρονήσι ένα από τα πιο όμορφα μέρη της Ελλάδος που μπορείτε να επισκεφθείτε!!!